Kommissionens beslutning

af 10. oktober 2002

om anden ændring af beslutning 2002/161/EF for så vidt angår nødvaccination af vildsvin mod klassisk svinepest i Nordrhein-Westfalen og Rheinland-Pfalz

(meddelt under nummer K(2002) 3694)

(Kun den tyske udgave er autentisk)

(EØS-relevant tekst)

(2002/791/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(1), særlig artikel 16, stk. 1, artikel 20, stk. 1, og artikel 25, stk. 3, og

ud fra følgende betragtninger:

(1) I april 2002 blev klassisk svinepest bekræftet i vildsvinepopulationen i Nordrhein-Westfalen på grænsen til Rheinland-Pfalz i Tyskland.

(2) I henhold til artikel 16 og 20 i direktiv 2001/89/EF har de tyske myndigheder forelagt planer for udryddelse af klassisk svinepest og nødvaccination af vildsvin i visse områder i Nordrhein-Westfalen.

(3) De forelagte planer blev godkendt ved Kommissionens beslutning 2002/161/EF(2), som blev ændret ved beslutning 2002/531/EF(3).

(4) Da sygdommen har udviklet sig i Nordrhein-Westfalen, har Tyskland anmodet om også at kunne anvende nødvaccinationsplanen i visse områder, hvor sygdommen for nylig har bredt sig.

(5) Bilaget til beslutning 2002/161/EF bør ændres, så det omfatter de nye områder i Nordrhein-Westfalen, hvor der vil blive foretaget vaccination, og de områder, hvor udviklingen af sygdommen sandsynligvis vil blive påvirket af vaccinationen. Der bør også foretages mindre ændringer i beskrivelsen af vaccinationsområdet i Nordrhein-Westfalen.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2002/161/EF affattes som angivet i bilaget til denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 10. oktober 2002.

På Kommissionens vegne

David Byrne

Medlem af Kommissionen

(1) EFT L 316 af 1.12.2001, s. 5.

(2) EFT L 53 af 23.2.2002, s. 43.

(3) EFT L 172 af 2.7.2002, s. 63.

BILAG

Rheinland-Pfalz

Kreise Ahrweiler, Bernkastel-Wittlich, Bitburg-Prüm, Cochem-Zell, Daun og Stadt Trier

i Kreis Trier-Saarburg: alle områder øst for floden Saar

i Stadt Koblenz og Kreis Mayen-Koblenz: alle områder vest for Rhinen

i Kreis Birkenfeld: Verbandsgemeinden Baumholder, Birkenfeld, Herrstein, Rhaunen

i Kreis Rhein-Hunsrück: Verbandsfreie Gemeinde Boppard og Verbandsgemeinden Emmelshausen, Kastellaun, Kirchberg, Rheinböllen, Simmern og St. Goar-Oberwesel.

Saarland

i Kreise Merzig-Wadern: Mettlach, Merzig, Beckingen, Losheim, Weiskirchen, Wadern

i Kreis Saarlouis: Dillingen, Bous, Ensdorf, Schwalbach, Saarwellingen, Nalbach, Lebach, Schmelz, Saarlouis

i Kreis Sankt Wendel: Nonnweiler, Nohfelden, Tholey.

Nordrhein-Westfalen

i Kreis Euskirchen: Gemeinden Schleiden, Dahlem, Blankenheim, Bad Münstereifel og Stadt Euskirchen; Gemeinde Hellenthal; Gemeinde Kall; Stadt Mechernich; Gemeinde Nettersheim

i Kreis Rhein-Sieg: Stadt Rheinbach, Gemeinde Swisttal, Stadt Meckenheim

Stadt Aachen

i Kreis Aachen: Monschau, Stollberg, Simmerath og Roetgen

i Kreis Düren: Heimbach, Nideggen, Hürtgenwald og Langerwehe.